870.110

Ordinaziun tar la lescha introductiva tar la lescha federala davart il traffic sin via (ORtLItLTV)

dals 08-12-2008 (versiun dals 01-01-2025)

sa basond sin l'art. 45 al. 1 da la constituziun chantunala1)

relaschada da la regenza ils 8 da december 2008

1. Cumpetenzas

Regenza

Art.  1 1 Per las vias chantunalas fixescha la regenza las limitas maximalas che pon vegnir responsadas ord vista da la tecnica da traffic e da construcziun areguard las mesiras ed areguard ils pais dals vehichels. Ella fixescha ils geners da vehichels che na dastgan betg circular u che dastgan circular mo temporarmain sin tscherts trajects da vias.

2 En connex cun projects chantunals ch'ella approvescha sezza, en spezial projects chantunals da sanaziun cunter la canera, ordinescha ella limitaziuns da sveltezza tenor l'artitgel 32 da la Lescha federala davart il traffic sin via2) sin tut las vias dal territori chantunal. *

Departament

Art.  2 1 Il departament da giustia, segirezza e sanadad è l'autoritad cumpetenta per: * a) * la permissiun da tut las occurrenzas da sport a motor e da las occurrenzas da ciclissem d'impurtanza surregiunala en il senn da l'artitgel 52 da la Lescha federala davart il traffic sin via3).

b) * …

1) DG 110.100 2) CS 741.01 3) CS 741.01 * tabellas da las modificaziuns a la fin dal relasch

1

870.110

Uffizi per il traffic sin via

Art.  3 1 L'uffizi per il traffic sin via:

a)

exequescha – uschenavant ch'i n'è betg reglà explicitamain insatge auter – quai che croda tenor la legislaziun federala en la cumpetenza dal chantun u d'ina autoritad;

è cumpetent per imponer e per incassar las taglias da traffic e la taxa sin il traffic da camiuns pesants;

dat la permissiun per vehichels, per transports e per viadis excepziunals sin trajects da vias cun restricziuns da pais signalisadas;

d) * …

Art.  4

Polizia chantunala 1. regulaziun dal traffic

1 La polizia chantunala è l'autoritad chantunala per:

a)

la regulaziun dal traffic en il senn da l'artitgel 6 alinea 1 LItLTV4)  sco er la signalisaziun da las vias chantunalas en il senn da l'artitgel 7 alinea 3 LItLTV, uschenavant ch'i n'è betg cumpetenta in'autra autoritad;

il consentiment ad ulteriurs signals ed ad ulteriuras marcaziuns en il senn da l'artitgel 7 alinea 1 LItLTV;

l'approvaziun da signals e da marcaziuns sin vias communalas en il senn da l'artitgel 7 alinea 2 LItLTV;

d) * la permissiun da servetschs dal traffic da lavur e da servetschs privats en il

senn da l'artitgel 9 LItLTV;

e) * l'ordinaziun da tut las limitaziuns da sveltezza tenor l'artitgel 32 da la Lescha federala davart il traffic sin via5) sin tut las vias dal territori chantunal, che na tutgan betg en la cumpetenza da la Regenza.

2 Ella è ultra da quai cumpetenta per:

a)

b)

la permissiun d'occurrenzas da ciclissem d'impurtanza regiunala;

la surveglianza da la signalisaziun sin via – en il senn da l'artitgel  105 da l'ordinaziun davart la signalisaziun da las vias (OSV)6) – sco er la surveglianza da las marcaziuns;

l'ordinaziun da marcaziuns spezialas cun caracter da prescripziun, en spezial lingias da segirezza, sdrivlas melnas, plazzas da parcar, barrieras e barricadas sin   tut   ils   trajects   da   via   entaifer   ed   ordaifer   il   vitg   en   il   senn   da l'artitgel 101 alinea 2 OSV;

il consentiment per amplas da traffic entaifer ed ordaifer il vitg.

b)

c)

b)

c)

c)

d)

4) DG 870.100 5) CS 741.01 6) CS 741.21

2

870.110

2. permissiuns excepziunalas

Art.  5 1 Uschenavant   ch'i   n'è   betg   reglà   explicitamain   insatge   auter,   conceda   la   polizia chantunala   las   permissiuns   excepziunalas   ch'èn   previsas   tenor   il   dretg   federal   e chantunal. Ella è en spezial cumpetenta per excepziuns:

a)

b)

dal scumond da charrar la dumengia e la notg;

da la ladezza maximala sin tscherts trajects da vias sco er dal scumond per chars annexs;

da la ladezza maximala dad autocars en il traffic da lingia;

per pudair charrar cun rauba privlusa sin trajects serrads.

c)

d)

Art.  6

3. temp da lavur e da paus da las manischunzas e dals manischunzs professiunals da vehichels a motor

1 La polizia chantunala exequescha las ordinaziuns davart il temp da lavur e da paus da   las   manischunzas   e   dals   manischunzs   professiunals   da   vehichels   a   motor (ordinaziun   davart   ils   chauffeurs,   OLR   17)) sco   er   da   las   manischunzas   e   dals manischunzs professiunals da vehichels levs per transportar persunas e da vehichels grevs da persunas (OLR 28)).

2 L'uffizi   per   il   traffic   sin   via   consegna   ils   cudeschs   da   lavur   ed   ils   ulteriurs formulars e metta a disposiziun las datas necessarias a la polizia chantunala.

4. transport da rauba privlusa sin via

Art.  7 1 La polizia chantunala exequescha l'ordinaziun davart il transport da rauba privlusa sin via (SDR)9).

5. mesiras

Art.  8 1 La   polizia   chantunala   ed   ils   organs   da   polizia   ch'èn   autorisads   per   quai   èn cumpetents   da   retrair   immediatamain   ils   documents   da   l'auto   ed   ils   permiss   da manischar en il senn da la legislaziun federala.

Uffizi da construcziun bassa

Art.  8a * 1 L'Uffizi da construcziun bassa po dar scleriments a persunas che giavischan ina permissiun speziala per vehichels excepziunals u per vehichels che divergeschan da las   prescripziuns   legalas   concernent   la   massa,   concernent   il   pais,   concernent   las dimensiuns u concernent il radius, sch'i dovra per quest intent previsiblamain ina controlla posteriura da la statica da las construcziuns artifizialas.

7) CS 822.221 8) CS 822.222 9) CS 741.621

3

870.110

Departament da finanzas e vischnancas

Art.  9 1 Il   Departament   da   finanzas   e   vischnancas   fa   in'assicuranza   da   responsabladad collectiva per ils vehichels e per ils velos a motor cun attests d'in di. *

2. Viadis uffizials

Execuziun d'incumbensas publicas

Art.  10 1 Viadis uffizials da la polizia, da las organisaziuns da salvament, dals pumpiers, da la dustanza d'ieli, dal mantegniment da las vias, dals organs da chatscha e da pestga, dal servetsch forestal sco er dals organs giudizials èn permess sin tut las vias dal territori chantunal ed en il terren sin agen ristg.

2 Il medem vala per vehichels a motor da tut gener che vegnan duvrads dal chantun u da las vischnancas per acziuns d'agid en il rom da la gestiun d'eveniments.

3. Taglias da traffic

Modus da pajament

Art.  11 1 La taglia da traffic vegn incassada anticipadamain. Ella scada cun la facturaziun e sto vegnir pajada entaifer 30 dis.

2 Las possessuras ed ils possessurs da vehichels èn obligads da pajar la taglia fin a la restituziun   dal   numer   d'immatriculaziun,   fin   a   l'annullaziun   dals   documents   dal vehichel u fin a la publicaziun da la liberaziun da taglia en il RIPOL.

3 Pajaments e bunificaziuns vegnan scuntrads cun ils quints averts.

4 I na vegnan ni pajads tschains da bunificaziun ni mess a quint tschains da retard.

Numers d'immatriculaziun transferibels

Art.  12 1 La taglia da traffic per numers d'immatriculaziun transferibels sa drizza tenor il vehichel   che   quinta   dapli.   Per   mintga   ulteriur   vehichel   vegnan   incassads   20 pertschient da la taglia correspundenta.

2 Maschinas   da   lavur,   chars   da   lavur   e   chars   annexs   da   lavur   èn   suttamess   a l'imposiziun cumplaina er cun numers d'immatriculaziun transferibels.

Art.  13 Calculaziun da las taglias da traffic 1 Per la calculaziun da la taglia da traffic è decisiv l'onn chalendar.

2 La taglia da traffic vegn incassada a partir da la data da valaivladad da l'attest d'assicuranza u a partir da la data da consegna respectivamain da distribuziun dals numers d'immatriculaziun. Ella vegn messa a quint mintgamai fin la fin da l'onn chalendar.

4

870.110

3 Ella importa 100 pertschient per 365 dis e sa reducescha en cas d'ina durada pli curta da l'immatriculaziun dal vehichel per in 365avel per di.

4 En cas d'ina midada dal vehichel vegn il di da la transcripziun mess a quint al nov vehichel.

Restituziun

Art.  14 1 Sch'in   vehichel   vegn   mess   ord   funcziun   durant   l'onn   chalendar,   deponind   ils numers d'immatriculaziun u – en cas da numers d'immatriculaziun transferibels – annullond   ils   documents   dal   vehichel,   vegnan   las   taglias   da   traffic,   ch'èn   gia vegnidas pajadas, restituidas suenter las avair scuntrà cun posiziuns avertas e suenter avair deducì eventualas spesas da mandat. * 2 Il dretg da restituziun vegn calculà – applitgond l'artitgel 13 alinea 3 confurm al senn   –   a   partir   dal   di   suenter   il   di   dal   deposit   dals   numers   d'immatriculaziun   u suenter il di da l'annullaziun dals documents dal vehichel.

3 Sch'ils numers d'immatriculaziun vegnan deponids per posta, è il bul postal decisiv.

Sche quel è illegibel, vala il di avant il di che l'uffizi per il traffic sin via ha survegnì ils numers d'immatriculaziun.

Reducziun d'uffizi Art.  15 1 La taglia da traffic vegn reducida:

a) * per 60 pertschient per vehichels a motor levs cun ina svapur maximala da

CO2 dad 85 g/km (tenor NEDC10)) respectivamain 100 g/km (tenor WLTP11));

b) * per 80 pertschient per vehichels a motor levs cun ina svapur maximala da CO2 da 70 g/km (tenor NEDC) respectivamain 90 g/km (tenor WLTP);

c) * per   80   pertschient   per   vehichels   a   motor   grevs   cun   il   code   d'emissiun mintgamai   il   pli   actual   ch'è   da   survegnir   sin   il   martgà   svizzer   e   che ademplescha la classa EURO la pli severa.

2 Ultra   da   quai   na   dastga   la   svapur   da   pulvra   fina   betg   surpassar   0,01   g/km   tar vehichels a motor levs tenor l'alinea 1 cun motors da diesel.

3 La   possessura   u   il   possessur   sto   cumprovar,   tge   criteri   da   reducziun   che   ses vehichel ademplescha. Il medem vala per vehichels omologads cun differentas sorts da mecanissem.

4 La regenza reducescha mintga 2 onns las limitas per la svapur da CO2, l'emprima giada per il 1. da schaner 2011.

5 Il dretg da reducziun da la taglia da traffic cumenza e finescha tenor las reglas da l'artitgel 13 confurm al senn.

10) Nov ciclus da manischar europeic 11) Worldwide harmonized light vehicles test procedure

5

870.110

Reducziun sin dumonda

Art.  16 1 L'uffizi per il traffic sin via po reducir las taglias da traffic sin dumonda:

a)

per 50 pertschient per ambulanzas e per chars da morts privats che pon vegnir duvrads mo per quest intent;

b) * per   50   pertschient   per   vehichels   a   motor   che   vegnan   duvrads   tenor   il

document dal vehichel en il traffic da lingia public.

2 Il relasch e la reducziun valan a partir da l'entrada da la dumonda. Las taglias da traffic   ch'èn   gia   vegnidas   pajadas   vegnan   restituidas   mo   per   l'onn   current   ed applitgond l'artitgel 13 alinea 3 confurm al senn.

4. Numers d'immatriculaziun per vehichels a motor e per chars annexs

Art.  17 1 Ils numers d'immatriculaziun pon vegnir transferids a terzas persunas.

Transferiment dals numers d'immatriculaziun

5. Numers d'immatriculaziun per velos a motor *

Post d'emissiun per numers d'immatriculaziun *

Art.  18 1 … * 2 Il post d'emissiun per numers d'immatriculaziun da velos a motor è l'Uffizi per il traffic sin via. * 3 … *

5a. Acquist da numers d'immatriculaziun tras contract *

Disposiziuns generalas

Art.  18a * 1 Las possessuras ed ils possessurs da vehichels pon acquistar il dretg da retrair e d'utilisar tscherts numers d'immatriculaziun tras in contract da dretg public per il pretsch fixà.

2 L'Uffizi per il traffic sin via designescha ils numers d'immatriculaziun che pon vegnir acquistads tras in contract da dretg public.

3 El regla ils dretgs e las obligaziuns da las parts contractantas en las cundiziuns generalas da fatschenta.

Ingiant public

Art.  18b * 1 L'Uffizi per il traffic sin via po offrir numers d'immatriculaziun per l'acquist sur ina plattafurma online generalmain accessibla.

6

870.110

2 Sa  participar  a  quest  ingiant  public  pon  tut  las  persunas  che  adempleschan  las premissas dal dretg davart il traffic sin via per metter en circulaziun in vehichel a motor en il chantun Grischun confurm a l'urden.

3 La persuna che fa l'offerta la pli auta durant l'ingiant survegn l'agiudicaziun.

Aquist direct

Art.  18c * 1 Ils numers d'immatriculaziun mess en circulaziun, ch'èn vegnids returnads e che n'èn   betg   previs   per   l'ingiant   public,   po   l'Uffizi   per   il   traffic   sin   via   offrir publicamain per l'acquist per in pretsch fix.

Numers d'immatriculaziun tenor giavisch

Art.  18d * 1 La possessura u il possessur d'in vehichel po dumandar l'Uffizi per il traffic sin via da survegnir il dretg da retrair e d'utilisar in numer d'immatriculaziun che n'è anc mai vegnì mess en circulaziun.

2 L'Uffizi   per   il   traffic   sin   via   accepta   questa   dumonda,   sch'il   numer d'immatriculaziun giavischà n'è betg previs per l'ingiant public e sche la possessura petenta u il possessur petent dal vehichel è pront da pajar il pretsch pretendì da l'Uffizi per il traffic sin via.

6. Disposiziuns da procedura e d'organisaziun

Constataziun dal fatg e denunzia penala

Art.  19 1 La constataziun dal fatg en cas da cuntravenziuns cunter las prescripziuns federalas e chantunalas davart il traffic sin via è chaussa da la polizia chantunala e da las vischnancas ch'èn autorisadas da far quai.

2 Ellas communitgeschan quella a la procura publica cun resalva da las disposiziuns spezialas da l'artitgel 19 LItLTV12).

3 Denunzias pervia da surpassaments da las regulaziuns da traffic localas ston vegnir inoltradas a la vischnanca, uschenavant che quella è cumpetenta per la persecuziun e per   il   giudicament   tenor   la   legislaziun   introductiva   chantunala   tar   il   cudesch   da procedura penala svizzer13) . *

Procedura da multas disciplinaras tenor il dretg federal *

Art.  20 * 1 … * 2 Per   incassar   multas   al   lieu   surdat   la   polizia   chantunala   a   las   vischnancas autorisadas   quittanzas   per   multas   disciplinaras   e   formulars   cun   termin   da ponderaziun tenor las prescripziuns dal dretg federal.

12) DG 870.100 13) DG 350.100

7

870.110

3 Cun   l'autorisaziun   fixescha   il   departament   en   spezial   la   regulaziun   areguard l'incassament ed areguard l'andament administrativ.

4 Sche   las   premissas   per   ina   multa   disciplinara   n'èn   betg   ademplidas,   sto   la vischnanca denunziar la cuntravenziun a la procura publica, e quai sur la polizia chantunala. L'incassament da prestaziuns da garanzia sa drizza tenor il dretg federal.

7. Disposiziuns finalas

Entrada en vigur

Art.  21 1 Questa ordinaziun entra en vigur il 1. da schaner 2009. Ella remplazza l'ordinaziun executiva da la regenza dals 24 d'october 197714).

14) CUL 1977, 209 e midadas tenor il register da la collecziun uffiziala da leschas

8

Tabella da las modificaziuns - tenor conclus

Conclus 08-12-2008 21-12-2010 21-12-2010 21-12-2010 09-09-2014 09-09-2014 09-09-2014 09-09-2014 27-09-2016 27-09-2016 19-12-2017 19-12-2017 19-12-2017 10-12-2019 10-12-2019 10-11-2020 10-11-2020 21-12-2021 21-12-2021 21-12-2021 21-12-2021 21-12-2021 01-03-2022 01-03-2022 01-03-2022 01-03-2022 01-03-2022 01-03-2022 17-10-2022 17-10-2022 22-11-2022 22-11-2022 22-11-2022 22-11-2022 22-11-2022 22-11-2022 22-11-2022 15-10-2024 15-10-2024

Entrada en vigur 01-01-2009 01-01-2011 01-01-2011 01-01-2011 01-01-2015 01-01-2015 01-01-2015 01-10-2014 01-01-2017 01-01-2017 01-01-2018 01-01-2018 01-01-2018 01-01-2020 01-01-2020 01-01-2021 01-01-2021 01-01-2022 01-01-2022 01-01-2022 01-01-2022 01-01-2022 01-01-2023 01-01-2023 01-01-2023 01-01-2023 01-01-2023 01-01-2023 01-01-2023 01-01-2023 01-01-2023 01-01-2023 01-01-2023 01-01-2023 01-01-2023 01-01-2023 01-01-2023 01-01-2025 01-01-2025

Element relasch Art. 3 al. 1, d)

Art. 19 al. 3 Art. 20 Art. 14 al. 1 Art. 15 al. 1, a)

Art. 15 al. 1, b)

Art. 16 al. 1, b)

Art. 15 al. 1, a)

Art. 15 al. 1, b)

Art. 1 al. 2 Art. 2 al. 1 Art. 2 al. 1, b)

Art. 20 Art. 20 al. 1 Art. 15 al. 1, a)

Art. 15 al. 1, b)

Art. 1 al. 2 Art. 2 al. 1, a)

Art. 2 al. 1, b)

Art. 4 al. 1, d)

Art. 4 al. 1, e)

Art. 15 al. 1, c)

Titel 5.

Art. 18 Art. 18 al. 1 Art. 18 al. 2 Art. 18 al. 3 Art. 15 al. 1, a)

Art. 15 al. 1, b)

Art. 8a Art. 9 al. 1 Titel 5a.

Art. 18a Art. 18b Art. 18c Art. 18d Art. 15 al. 1, a)

Art. 15 al. 1, b)

Modificaziun emprima versiun aboliziun midada revisiun totala midada midada midada midada midada midada integraziun midada midada midada dal titel aboliziun midada midada midada midada aboliziun midada integraziun midada midada midada dal titel aboliziun midada aboliziun midada midada integraziun midada integraziun integraziun integraziun integraziun integraziun midada midada

870.110

Publicaziun en la CUL - 2010, 4817 2010, 4817 2010, 4817 - - - - 2016-022 2016-022 2017-048 2017-048 2017-048 2019-030 2019-030 2020-051 2020-051 2021-047 2021-047 2021-047 2021-047 2021-047 2022-012 2022-012 2022-012 2022-012 2022-012 2022-012 2022-035 2022-035 2022-036 2022-036 2022-036 2022-036 2022-036 2022-036 2022-036 2024-028 2024-028

9

870.110

Tabella da las modificaziuns - tenor element

Conclus 08-12-2008 19-12-2017 21-12-2021 19-12-2017 21-12-2021 19-12-2017 21-12-2021 21-12-2010 21-12-2021 21-12-2021 22-11-2022 22-11-2022 09-09-2014 09-09-2014 27-09-2016 10-11-2020 17-10-2022 15-10-2024 09-09-2014 27-09-2016 10-11-2020 17-10-2022 15-10-2024 01-03-2022 09-09-2014 01-03-2022 01-03-2022 01-03-2022 01-03-2022 01-03-2022 22-11-2022 22-11-2022 22-11-2022 22-11-2022 22-11-2022 21-12-2010 21-12-2010 10-12-2019 10-12-2019

Entrada en vigur 01-01-2009 01-01-2018 01-01-2022 01-01-2018 01-01-2022 01-01-2018 01-01-2022 01-01-2011 01-01-2022 01-01-2022 01-01-2023 01-01-2023 01-01-2015 01-01-2015 01-01-2017 01-01-2021 01-01-2023 01-01-2025 01-01-2015 01-01-2017 01-01-2021 01-01-2023 01-01-2025 01-01-2023 01-10-2014 01-01-2023 01-01-2023 01-01-2023 01-01-2023 01-01-2023 01-01-2023 01-01-2023 01-01-2023 01-01-2023 01-01-2023 01-01-2011 01-01-2011 01-01-2020 01-01-2020

Modificaziun emprima versiun integraziun midada midada midada midada aboliziun aboliziun midada integraziun integraziun midada midada midada midada midada midada midada midada midada midada midada midada midada midada midada midada dal titel aboliziun midada aboliziun integraziun integraziun integraziun integraziun integraziun midada revisiun totala midada dal titel aboliziun

Publicaziun en la CUL - 2017-048 2021-047 2017-048 2021-047 2017-048 2021-047 2010, 4817 2021-047 2021-047 2022-036 2022-036 - - 2016-022 2020-051 2022-035 2024-028 - 2016-022 2020-051 2022-035 2024-028 2022-012 - 2022-012 2022-012 2022-012 2022-012 2022-012 2022-036 2022-036 2022-036 2022-036 2022-036 2010, 4817 2010, 4817 2019-030 2019-030

Element relasch Art. 1 al. 2 Art. 1 al. 2 Art. 2 al. 1 Art. 2 al. 1, a)

Art. 2 al. 1, b)

Art. 2 al. 1, b)

Art. 3 al. 1, d)

Art. 4 al. 1, d)

Art. 4 al. 1, e)

Art. 8a Art. 9 al. 1 Art. 14 al. 1 Art. 15 al. 1, a)

Art. 15 al. 1, a)

Art. 15 al. 1, a)

Art. 15 al. 1, a)

Art. 15 al. 1, a)

Art. 15 al. 1, b)

Art. 15 al. 1, b)

Art. 15 al. 1, b)

Art. 15 al. 1, b)

Art. 15 al. 1, b)

Art. 15 al. 1, c)

Art. 16 al. 1, b)

Titel 5.

Art. 18 Art. 18 al. 1 Art. 18 al. 2 Art. 18 al. 3 Titel 5a.

Art. 18a Art. 18b Art. 18c Art. 18d Art. 19 al. 3 Art. 20 Art. 20 Art. 20 al. 1

10